  Туспуктэм: Алексей Арзамасцев Анжелика Тихонова корреспондент 22-24 гудырикошконэ Удмуртиын кыкетӥзэ Нылпиослэн творчествоя инклюзивной калыккуспо шудонъёссылэн финалэз ортчозы. Пиналъёс искусствоысь тямыс ӧръёсъя быгатонлыкъёссэс возьматозы. Со сярысь элькун тӧролэн но кивалтэтлэн пресс-службазы ивортӥз. Шудонъёс очной но заочной амалэн ортчозы. Отчы Россиысь, Донецк Калык Элькунысь, Белоруссиысь но Армениысь 57 улосвылъёсысь сӧсыр но тазалыксыя ӧжыт быгатонлыкъем 6-18 аресъем пиналъёс но йырвизь висёнъёсын курадӟись 27 аресозь егитъёс пыриськозы – оглом 2 сюрс 823 адями. Соос крезьгуран, суредан, аудиовизуальной, театр, художественной, киосын возьматыса кырӟан, эктон, цирк искусство амалъёсъя быгатонлыкъёссэс возьматозы. Вормисьёсты 31 номинациосын пусъёзы. « Ми шумпотӥськом, Нылпиослэсь творчествоя инклюзивной калыккуспо шудонъёссэс ортчытыны Удмуртиез бырйизы шуыса, малы ке шуоно улосвылын инклюзивной ужрадъёсты радъянъя ӟеч опыт люкамын ини. <…> Оскиськом, куноослы но празднике пыриськисьёслы удмурт шаерын умой луоз, вань конкурсантъёслы асьсэзыз ӟеч возьматыны сӥзиськом » Ярослав Семёнов, Удмуртиысь кивалтэтлэн тӧроез Шудонъёсты усьтон но ворсан сӥё-дано ужрадъёс Удмуртиысь Операя но балетъя кун театрын но Киров нимо паркысь фан-зонаын ортчозы. Шудонъёслэн программазы улсын пӧртэм мастер-классъёс, конкурс улсын учконъёс луозы, со сяна, «Актуальные вопросы социокультурной реабилитации детей с инвалидностью и ОВЗ: от социокультурной реабилитации к профессиональной реализации» конференция радъяськоз. Тодэ вайытом, 2019-тӥ арын Удмуртиын сӧсыръёслэн творчествоя нырысетӥ элькун ӵошатсконъёссы ортчизы. Нош 2018-тӥ арын – Кыкетӥ калыккуспо Парадельфи шудонъёс. Тегъёс: нылпиос сӧсыръёс Удмуртия Россия  